laion/Wikipedia-Exotic huggingface dataset:
ტარტუ

ტარტუ (გერმ. Dorpat, ლატვ. Tērbata, რუს. Дерпт ან Юрьев) — ესტონეთის მეორე უდიდესი ქალაქი. ტარტუ პირველი ესტონური ქალაქია, რომელიც ქრონიკებში მოიხსენიება თვით ტალინზე ადრეც კი 1030 წელს. 1632 წელს ტარტუში დაარსდა უნივერსიტეტი, რითაც ეს ქალაქია ცნობილი მთელ ევროპაში. აკადემიზმის სული ტარტუში ფეხის ყოველ ნაბიჯზე იგრძნობა. ტარტუ მდებარეობს სამხრეთ-აღმოსავლეთ ესტონეთში, მდინარე ემაიიგის მარჯვენა ნაპირზე. მიუხედავად მეორე მსოფლიო ომის დროინდელი დანაკარგებისა, შედარებით კარგადაა შემონახული ქალაქის კლასიკური ცენტრი. ღირსშესანიშნაობებიდან აღსანიშნავია რატუშა (1782–1789 არქიტექტორი ი. ჰ. ბ. ვალტერი), XIV საუკუნის დროინდელი გოთური ეკლესია, XIX საუკუნის I დეკადების დროინდელი უნივერისტეტის მთავარი კორპუსის შენობა. აღსანიშნავია ხის სახლები. ტოონემიაგის პარკში, სადაც ოდესღაც ციხე-სიმაგრე მდებარეობდა, დღეს უნივერსიტეტის რამდენიმე კორპუსი და ტარტუს ღირსეულ მოქალაქეთა ძეგლები მდებარეობს. ტარტუ მდიდარია მუზეუმებით. მათ შორის აღსანიშნავია ესტონეთის ეროვნული მუზეუმი, რომელსაც გააჩნია მდიდარი ეთნოგრაფიული კოლექცია. აღსანიშნავია აგრეთვე XIII-XVI საუკუნეების დროინდელი კათედრალის ნანგრევებში განლაგებული უნივერსიტეტის მუზეუმი. სხვა მუზეუმებიდან: ობსერვატორიის, ანტიკვარიატის, ლიტერატურის, გეოლოგიის, ზოოლოგიის, სპორტის და სათამაშოების. ესტონეთის ქალაქების სია ოფიციალური საიტი დაარქივებული 2010-11-29 საიტზე Wayback Machine.
კოჰტლა-იარვე

კოჰტლა-იარვე (ესტ. Kohtla-Järve) — ქალაქი ესტონეთში. მდებარეობს ჩრდილო-აღმოსავლეთ ნაწილში, იდა-ვირუმაას მაზრის შემადგენლობაში. ტალინი-ნარვა-სანქტ-პეტრბურგის საავტომობილო გზისა და ტალინი-ნარვის რკინიგზის მახლობლად. ესტონეთის ქალაქების სია ქალაქის ოფიციალური საიტი იდა-ვირუმაას მაზრის საიტი დაარქივებული 2006-11-29 საიტზე Wayback Machine. კოჰტლას თემების საიტი დაარქივებული 2018-03-30 საიტზე Wayback Machine.
ნარვა

ნარვა (ესტ. Narva) — ესტონეთის მესამე უდიდესი ქალაქი. მდებარეობს რუსეთთან საზღვარზე. მოსახლეობის უმრავლესობა რუსია. ქალაქის აღმოსავლეთით გაედინება მდინარე ნარვა, რომელიც წარმოადგენს რა საზღვარს რუსეთთან, ჩუდ-ფსკოვის ტბა იარვს აერთებს ფინეთის უბესთან. რუსულ სანაპიროზე ქალაქი ივანგოროდი (იაანლინი) მდებარეობს. მდინარის ესტონურ სანაპიროზე მდებარეობს 1200 წელს დანიელთა მიერ დაარსებული ჰერმანის ციხესიმაგრე, რომელსაც ხიდი აერთებს ივანგოროდის ციხე–სიმაგრესთან, მდინარის რუსულ სანაპიროზე. ხიდი ნეიტრალურ ტერიტორიად ითვლება. ჰერმანის ციხე–სიმაგრის მაღლივ კოშკში ნარვას მუზეუმი მდებარეობს. შვედების მმართველობისას აგებული ძველი, ბაროკოს სტილის ნარვა პრაქტიკულად მთლიანად განადგურდა II მსოფლიო ომისას, მაგრამ შვედური კოშკები, მეტნაკლებად დაუზიანებელი შემორჩა. ძველი ქალაქიდან გადარჩენილია მხოლოდ პრაქტიკულად თავიდან აშენებული რატუშა (1671) და ორი სახლი. ესტონეთის ქალაქების სია ნარვა – ოფიციალური საიტი დაარქივებული 2020-01-08 საიტზე Wayback Machine.
პიარნუ

პიარნუ (გერმ. Pernau; ლატვ. Pērnava; პოლ. Parnawa; რუს. Пярну; ძველად Пернов) — ქალაქი სამხრეთ-დასავლეთ ესტონეთში, რიგის ყურის (ბალტიის ზღვა) სანაპიროზე. ქალაქი პიარნუ ესტონეთის ტურისტული ინდუსტრიის ცენტრს წარმოადგენს. იგი ცნობილია ათასგვარი სამკურნალო–განმაჯანსაღებელი, ფიზიოთერაპიული, სარეკრეაციო–თერაპიული ცენტრებით. ამ ცენტრებიდან განსაკუთრებით აღსანიშნავია რანაჰოტელი [სანაპირო სასტუმრო] (1937. არქ. ა. სოანსი და ო. სიინმაა) თავისი ისტორიული მემკვიდრეობით. კერძოდ, ცნობილია, რომ აქ ესტონეთის I რესპუბლიკის (1918–1940) პრეზიდენტები ისვენებდნენ. მიუხედავად იმისა, რომ ქალაქი XIII საუკუნეში დაარსდა, ყველაზე ძველი შენობა–თეთრი კოშკი XVI საუკუნის დასასრულით თარიღდება. XVII-XVIII საუკუნეების დროინდელი საფორტიფიკაციო ნაგებობებიდან მხოლოდ ბაროკოს სტილის ,,ტალინის კარიბჭე" (1675–1685) და რამდენიმე კოშკია შემორჩენილი. აღსანიშნავია ბაროკოს სტილის პრტესტანტული და მართლმადიდებლური ტაძრები. ორივე წმ. ელიზაბეთის სახელობის. ქალაქი მდიდარია არტ–ნუვოს და ფუნქციონალისტური სტილის არქიტექტურითაც. ესტონეთის ქალაქების სია ოფიციალური საიტი დაარქივებული 2010-11-19 საიტზე Wayback Machine. ↑ Lindquist, Ted. Internationella frågor och vänorter Swedish. Oskarshamn Municipality. დაარქივებულია ორიგინალიდან — 2015-09-24. ციტირების თარიღი: 2013-07-25.
ესტონეთის პრემიერ-მინისტრი

ესტონეთის პრემიერ-მინისტრი — ესტონეთის რესპუბლიკის მთავრობის მეთაური. მას პრეზიდენტი არჩევს და უფლებამოსილებას პარლამენტი ანიჭებს. ესტონეთის პრემიერ-მინისტრი[მკვდარი ბმული]
ურალი (საფეხბურთო კლუბი)

ურალი (რუს. ФК Урал) — რუსული კლუბი, რომელიც ჩამოყალიბდა ქალაქ ეკატერინბურგში და ასპარეზობს სრულიად სვერდლოვსკის ოლქის სახელით. 2013 წლიდა ასპარეზობს რუსეთის პრემიერ-ლიგაში. საშინაო მატჩებს ატარებს ცენტრალურ სტადიონზე ეკატერინბურგში 2014 წლის 6 თებერვლისთვის. შენიშვნა: დროშა აღნიშნავს ეროვნულ ნაკრებს რომელიც განსაზღვრულია ფიფა-ს წესებით. მოთამაშეები შესაძლოა რამდენიმე ფიფა-ს არაწევრ ქვეყანას/ტერიტორიას მიეკუთვნებოდნენ. ოფიციალური საიტი (რუსული)
ეტოშის მლაშობი

ეტოშის მლაშობი (ინგლ. Etosha pan) — მლაშობი ჩრდილოეთ ნამიბიაში. სიგრძე დაახლოებით 120 კმ, სიგანე დაახლოებით 50 კმ. ფართობი 4800 კმ². მდებარეობს კალაჰარის ჩრდილოეთ-დასავლეთ კიდეზე, ზღვის დონიდან დაახლოებით 1,030 მ სიმაღლეზე. მარილის დიდი სივრცეა, ამ მხრივ, უდიდესია აფრიკაში. არსებობს გეოლოგიური მტკიცებულება იმისა, რომ მდინარე კუნენე წარსულში მიედინებოდა ტაფობის სამხრეთ ნაწილში, რასაც მოჰყვა უზარმაზარი ტბის შექმნა. მოგვიანებით შეიცვალა მდინარის მიმართულება და ტბა გაუდინარი დარჩა, ამასთანავე შემცირდა მისი ფართობი, წყალი აორთქლდა და წარმოიქმნა მარილიანი ტაფობი. ტერიტორია საზრდოობს მრავალრციხოვანი პარალელური არხებით. მშრალ პერიოდში ეტოშა წარმოადგენს მლაშობს, წვიმიან პერიოდში ივსება წყლითა და შლამით. ეტოშის მლაშობი არის ეტოშის ეროვნული პარკის ცენტრი, რომლის ფართობია 22,269 კმ². აქ დიდი რაოდენობით არის თავმოყრილი მსხვილი ნადირი; გარდა ამისა გვხვდება ლომი, სპილო, მარტორქა, კანა, ზებრა და სხვა. ორნითოფაუნას ქმნის ფლამინგო, აფრიკული სირაქლემა, არწივი, ციცარი და სხვა. ეტოშის მლაშობი პირველად შენიშნეს ევროპელებმა ფრენსის გალტონმა და ჩარლზ ჯონ ანდერსონმა 1851 წელს. წყალჭარბ ტერიტორიებს რამსარის კონვენცია იცავს. ნამიბიის მდინარეების სია ეტოშის მლაშობი — ენციკლოპედია ბრიტანიკა (ინგლისური) ეტოშის მლაშობი დაარქივებული 2016-03-07 საიტზე Wayback Machine. (ინგლისური)
დავით ტყეშელაშვილი

დავით ტყეშელაშვილი (დ. 16 ოქტომბერი, 1969, თბილისი, საქართველოს სსრ) — ქართველი იურისტი, პოლიტიკოსი. 1996 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტის იურიდიული ფაკულტეტი სამართალმცოდნეობის სპეციალობით. 1987-1989 წლებში გაიარა სავალდებულო სამხედრო სამსახური. 2005 წლიდან ედმუნდ მასკის სტიპენდიანტია. 2006 წელს დაამთავრა ემორის უნივერსიტეტი. მინიჭებული აქვს მაგისტრის ხარისხი სამართალში. 1993-1995 წლებში იყო საქართველოს მოქალაქეთა ახალგაზრდული კავშირის პოლიტიკური მდივანი, თავმჯდომარის მოადგილე. 1995-1999 წლებში იყო საქართველოს მე-4 მოწვევის პარლამენტის წევრი პარტიული სიით, საარჩევნო ბლოკი „ საქართველოს მოქალაქეთა კავშირი“. მუშაობდა უმრავლესობის ლიდერის მოადგილედ. 1998-2002 წლებში საქართველოს მოქალაქეთა ახალგაზრდული კავშირის თავმჯდომარეა. 1999-2004 წლებში — საქართველოს მე-5 მოწვევის პარლამენტის წევრი პარტიული სიით, საარჩევნო ბლოკი „საქართველოს მოქალაქეთა კავშირი“. 1999-2003 წლებში მუშაობდა ადამიანის უფლებათა დაცვის კომიტეტის არასამთავრობო ორგანიზაციებთან და მედიასთან ურთიერთობის ქვეკომიტეტის თავმჯდომარედ. 2004-2008 წლებში — საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი „ნაციონალური მოძრაობა - დემოკრატები“. 2006 წლის 21 ივლისს დაინიშნა საქართველოს გარემოს დაცვისა და ბუნებრივი რესურსების მინისტრად. 2007 წლის 30 აგვისტოდან იყო საქართველოს ჯანმრთელობის მინისტრი. 2008 წლის 31 იანვრიდან იყო სახელმწიფო მინისტრი რეგიონული მართვის საკითხებში. 2009 წლის 6 თებერვლიდან სათავეში ჩაუდგა, ახლად შექმნილ, რეგიონული განვითარებისა და ინფრასტრუქტურის სამინისტროს. 2010 წლის ივნისიდან ხელმძღვანელობდა საქართველოს პრეზიდენტის, მიხეილ სააკაშვილის ადმინისტრაციას. დავით ტყეშელაშვილი — საქართველოს ბიოგრაფიული ლექსიკონი დავით ტყეშელაშვილი — საქართველოს პარლამენტის ოფიციალური საიტი (მოძველებული / არქივი / ახალი არქივი) ↑ საქართველოს პარლამენტის დადგენილება №5501 matsne.gov.ge ↑ საქართველოს პარლამენტის დადგენილება №5679 matsne.gov.ge ↑ საქართველოს პარლამენტის დადგენილება №975 matsne.gov.ge ↑ პრეზიდენტის ადმინისტრაციას დავით ტყეშელაშვილი უხელმძღვანელებს. ghn.ge
19 ოქტომბერი

19 ოქტომბერი — გრიგორიანული კალენდრის 291-ე დღე (ნაკიან წლებში – 292-ე დღე). წლის ბოლომდე დარჩენილია 73 დღე. 439 : ვანდალები კართაგენს იღებენ. 1453 : ფრანგები ბორდოს იბრუნებენ, რითაც სრულდება ასწლიანი ომი ინგლისთან. 1469 : ფერდინანდ II არაგონელი ირთავს იზაბელა კასტილიელს, რამაც შესაძლებელი გახადა არაგონისა და კასტილიის გაერთიანება ერთ ქვეყანად - ესპანეთად. 1512 : მარტინ ლუთერი თეოლოგიის დოქტორი ხდება. 1781 : იორკტაუნთან, ვირჯინია, ბრიტანეთის მეთაური ლორდი კორნუოლისი ნებდება ფრანკო-ამერიკულ ძალებს ჯორჯ ვაშინგტონის ხელმძღვანელობით, რითაც დასასრულს უახლოვდება ამერიკის რევოლუციური ომი. 1812 : ნაპოლეონის ჯარმა მოსკოვი დატოვა. 1813 : ლაიფციგის ბრძოლაში ნაპოლეონ ბონაპარტემ ერთ-ერთი უმძიმესი დამარცხება განიცადა. 1873 : იელის, პრინსტონის, კოლუმბიისა და რატგერსის უნივერსიტეტები ქმნიან ამერიკული ფეხბურთის წესების პირველ კოდექსს. 1912 : ტრიპოლი ოსმალეთიდან იტალიის მფლობელობაში გადმოვიდა. 1921 : ლისაბონში სამხედრო გადატრიალებისას მოკლეს პორტუგალიის პრემიერ-მინისტრი და სხვა პოლიტიკოსები. 1933 : გერმანია ერთა ლიგიდან გამოდის. 1935 : ერთა ლიგა იტალიაზე ეკონომიკურ სანქციებს აწესებს ამ უკანასკნელის ეთიოპიაში შეჭრის გამო. 1943 : სტრეპტომიცინი, პირველი ანტიბიოტიკი ტუბერკულოზის სამკურნალო, გამოიყვანეს რატგერსის უნივერსიტეტის მკვლევარებმა. 1944 : აშშ-ის სამხედრო ძალები ფილიპენებზე გადმოსხდნენ. 1950 : ჩინეთის სახალხო რესპუბლიკის ჯარები აღმოსავლეთ ტიბეტის ქალაქ ჩამდოს იღებენ. 1960 : აშშ-ის მთავრობა კომუნისტურ კუბას ემბარგოს უცხადებს. 1960 : მავრიტანია დამოუკიდებელი გახდა საფრანგეთისაგან. 1987 : შავი ორშაბათი - დოუ ჯონსის ინდუსტრიული საშუალო 22%-ით ვარდება. 1991 : 7.0 ბალის მიწისძვრა მოხდა ჩრდილოეთ იტალიაში - 2000 ადამიანი დაიღუპა. 2003 : დედა ტერეზა პაპმა იოანე პავლე II-მ წმინდანად შერაცხა. 2005 : სადამ ჰუსეინის სასამართლო პროცესი იწყება მის მიერ ჰუმანურობის წინააღმდეგ ჩადენილი დანაშაულებისთვის. 2022 : ევროპარლამენტმა სახაროვის პრემია უკრაინელ ხალხს მიანიჭა. 2023 : სახაროვის პრემია მაჰსა ამინისა და მოძრაობა ქალი, სიცოცხლე, თავისუფლებას გადაეცა. 1276 : ჰისააკი — იაპონელი შოგუნი 1896 : ეფრემ II — საქართველოს კათალიკოს-პატრიარქი (გ.1972) 1899 : ასტურიასი, მიგელ — გვატემალელი მწერალი (გ.1974) 1910 : სუბრაჰმანიან ჩანდრასეკარი — ინდოელი ფიზიკოსი 1216 : იოანე უმიწაწყლო — ინგლისის მეფე 1745 : სვიფტი, ჯონათან — ირლანდიელი მწერალი (დ.1667) 1937 : რეზერფორდი, ერნესტ — ახალზელანდიელი ფიზიკოსი, ნობელის პრემიის ლაურეატი (დ.1871) 1980: ალიო ადამია — ქართველი მწერალი (დ. 1914) მართლმადიდებელი ეკლესია აღნიშნავს შემდეგი წმინდანის ხსენების დღეს: თომა მოციქული აგრეთვე: ნიუე : კონსტიტუციის დღე ალბანეთი : დედა ტერეზას დღე სხვა თვეები:
გია ქავთარაძე

გია ქავთარაძე (დ. 19 აგვისტო, 1970, თბილისი) — ქართველი სახელმწიფო და პოლიტიკური მოღვაწე, საქართველოს ცენტრალური საარჩევნო კომისიის თავმჯდომარე 2005 წლის ივნისიდან დეკემბრამდე, საქართველოს იუსტიციის მინისტრი 2005-2007 წლებში. გია ქავთარაძე დაიბადა 1970 წლის 19 აგვისტოს, თბილისში. 1992 წელს დაამთავრა თბილისის ივანე ჯავახიშვილის სახელობის სახელმწიფო უნივერსიტეტის საერთაშორისო ფაკულტეტი, ხოლო 1993 წელს – ინდიანას უნივერსიტეტის სამართლის სკოლის ასპირანტურა. 1992 წლის აგვისტოდან 1993 წლის იანვრამდე მუშაობდა საქართველოს შრომის, სოციალური დაცვისა და დემოგრაფიის სამინისტროში სპეციალისტად. 1993 წელს, ამერიკის შეერთებულ შტატებში ინდიანას უნივერსიტეტში სამართლის სკოლის ასპირანტურაში სწავლის პარალელურად, მუშაობდა იურიდიულ ფირმაში “Square, Sanders and Dampsey” იურსიტად. 1994-1995 წლებში იყო წითელი ჯვრისა და წითელი ნახევარმთვარის ორგანიზაციების საერთაშორისო ფედერაციის (IFRC) საქართველოს წარმომადგენლობის საფინანსო ადმინისტრატორის თანაშემწე. 1995-1997 წლებში იყო გაეროს ბავშვთა ფონდის (UNICEF) საქართველოს წარმომადგენლობის ადმინისტარტორი. 1997-1998 წლებში მუშაობდა გაეროს განვითარების პროგრამის (UNDP) საქართველოს წარმომადგენლობის მიერ განხორციელებული პროექტის – “საქართველოს სახალხო დამცველის სამსახურის მხარდაჭერა” კონსულტანტად. 1998 წლის თებერვალში დაინიშნა საქართველოს იუსტიციის საბჭოს საერთაშორისო ურთიერთობათა კოორდინატორად, ხოლო იმავე წლის ოქტომბერში – საქართველოს იუსტიციის სასწავლო ცენტრის დირექტორად. 1999 წლის ივლისში საქართველოს პარლამენტის სამი წლის ვადით აირჩია საქართველოს იუსტიციის საბჭოს წევრად, ხოლო 2000 წლის თებერვალში დაინიშნა საქართველოს იუსტიციის მდივნად. 2002-2003 წლებში მუშაობდა აშშ-ის საერთაშორისო განვითარების სააგენტოს (USAID) პროექტის – “ტაჯიკეთის რესპუბლიკის სასამართლო რეფორმა” სამართლებრივ კონსულტანტად. პარალელურად, მუშაობდა აშშ-ის იუსტიციის დეპარტამენტის პროექტის – “პროკურატურის რეფორმა საქართველოში” სამართლებრივ კონსულტანტად. 2002 წელს მან დააფუძნა სოლიდარული პასუხისმგებლობის საზოგადოება – “ქავთარაძე და პარტნიორები”. იმავე წელს მან დააფუძნა ინდიანას უნივერსიტეტის ქართველ კურსდამთავრებულთა ასოციაცია და დღემდე თავმდჯომარეობს მას. 2001 წელს მას მიენიჭა იუსტიციის უფროსი მრჩევლის სპეციალური წოდება. სხვადასხვა დროს მონაწილეობდა სასწავლო გადამზადების კურსებში. კერძოდ: ”(UNICEF)-ის საკადრო რესურსების მართვა (1997 წ., შვეიცარია, ჟენევა); (UNICEF)-ის პროგრამების მართვის დაგეგმარება და საერთო ბიუჯეტი” (1997 წ., შვეიცარია, ჟენევა); “(UNICEF)-ის სახელფასო მეთოდოლოგია და სამუშაოთა კლასიფიკაცია” (1997 წ., ეგვიპტე, კაირო); “სამოსამართლო სწავლება” (1999 წ., აშშ, ნევადა); სამართლის ხელმისაწვდომობა – ცვლილებათა სტრატეგია” (2001 წ., გაერთიანებული სამეფო, ლონდონი); “სასამართლო სისტემა” (2001 წ., ისრაელი); “სასამართლო მართვა და რეფორმა” (2001 წ., აშშ). 2005 წლის ივნისიდან დეკემბრამდე იყო საქართველოს ცენტრალური საარჩევნო კომისიის თავმჯდომარე. 2005 წლის 22 დეკემბერიდან 2007 წლის 30 აგვისტომდე იყო საქართველოს იუსტიციის მინისტრი. გია ქავთარაძე - ბიოგრაფია დაარქივებული 2014-07-11 საიტზე Wayback Machine. გია ქავთარაძე - დეკლარაცია დაარქივებული 2020-09-24 საიტზე Wayback Machine. ↑ სააკაშვილმა ცსკ-ს ახალი თავმჯდომარე დაასახელა. civil.ge. ციტირების თარიღი: 14 იანვარი, 2019.[მკვდარი ბმული]
გიორგი ხევიაშვილი

გიორგი ხევიაშვილი (დ. 5 მარტი, 1964, რუსთავი) — ქართველი პოლიტიკოსი, საქართველოს 3 მოწვევის პარლამენტის წევრი (1995, 1999, 2004), ლტოლვილთა და განსახლების მინისტრი 2005-2007 წლებში. 1981-1982 წლებში მუშაობდა რუსთავის სარემონტო სამმართველოში მუშად. 1982 წლის მარტიდან 1984 წლის დეკემბრამდე მუშაობდა კრწანისის მეღორეობის კომპლექსში მუშად. 1984-1986 წლებში გაიარა სამხედრო სავალდებულო სამსახური. 1987-1989 წლებში მუშაობდა რუსთავის ფსიქონევროლოგიურ დისპანსერში. 1993-1995 წლებში იყო საიჯარო ფერმერული მეურნეობის მმართველი. 1994 წელს დაამთავრა საქართველოს ზოოტექნიკურ-სავეტერინარო სასწავლო-კვლევითი ინსტიტუტის ზოოსაინჟინრო ფაკულტეტი; 1995 წელს დაასრულა ისრაელის სინატკას საერთაშორისო სასოფლო-სამეურნეო კურსები. 1996-2000 წლებში სწავლობდა ივანე ჯავახიშვილის სახელობის თბილისის სახელმწიფო უნივერსიტეტში სამართალმცოდნეობის სპეციალობით. 1995-1999 წლებში იყო საქართველოს მე-4 მოწვევის პარლამენტის წევრი პარტიული სიით, საარჩევნო ბლოკი „საქართველოს მოქალაქეთა კავშირი “. 1999 -2004 წლებში იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკი „საქართველოს მოქალაქეთა კავშირი “. 2004-2005 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი „ნაციონალური მოძრაობა - დემოკრატები“. 2005-2007 წლებში იყო საქართველოს ლტოლვილთა და განსახლების მინისტრი. 2014 წლიდან არის ქალაქ რუსთავის მუნიციპალიტეტის საკრებულოს წევრი გიორგი ხევიაშვილი — საქართველოს ბიოგრაფიული ლექსიკონი გიორგი ხევიაშვილი — საქართველოს პარლამენტის ოფიციალური საიტი (მოძველებული / არქივი / ახალი არქივი) ↑ გიორგი ხევიაშვილი. საქართველოს პარლამენტი. დაარქივებულია ორიგინალიდან — 2021-01-18. ციტირების თარიღი: 5 თებერვალი, 2018. ↑ ხევიაშვილი გიორგი. ციტირების თარიღი: 5 თებერვალი, 2018.[მკვდარი ბმული] ↑ პარლამენტს მთავრობის განახლებული შემადგენლობა წარუდგინეს. Civil.ge (22 ივლისი, 2006). დაარქივებულია ორიგინალიდან — 2008-09-04. ციტირების თარიღი: 5 თებერვალი, 2018.
მერაბ ანთაძე

მერაბ ანთაძე (დ. 4 აგვისტო, 1952, თბილისი, საქართველოს სსრ) — ქართველი სახელმწიფო და პოლიტიკური მოღვაწე. საქართველოს საგანგებო და სრულუფლებიანი ელჩი მოლდოვის რესპუბლიკაში 2014 წლის მაისის თვიდან დღემდე. 1975 წელს დაამთავრა საქართველოს პოლიტექნიკური ინსტიტუტის გეოლოგიის ფაკულტეტი; 1991–1997 წლებში მუშაობდა საგარეო საქმეთა სამინისტროში სხვადასხვა დიპლომატიურ თანამდებობებზე; 1997–1998 წლებში მუშაობდა საქართველოს პარლამენტის თავდაცვისა და უშიშროების კომიტეტში წამყვან სპეციალისტად; 1998 წლიდან 2006 წლის ივლისამდე იყო საქართველოს საგარეო საქმეთა მინისტრის მოადგილე. 2002 წელს მიენიჭა საგანგებო და სრულუფლებიანი ელჩის დიპლომატიური რანგი. 2006 წლის 21 ივლისს დაინიშნა საქართველოს სახელმწიფო მინისტრად კონფლიქტების მოგვარების საკითხებში; 2007 წლის ივლისიდან კვლავ დაინიშნა საქართველოს საგარეო საქმეთა მინისტრის მოადგილედ. 2007–2008 წლებში იყო საქართველოს საგანგებო და სრულუფლებიანი ელჩი უკრაინაში. 2009 წლის 1 იანვრიდან 2014 წლის 2 იანვრამდე საქართველოს მუდმივი წარმომადგენელი იყო დემოკრატიისა და ეკონომიკური განვითარების ორგანიზაცია „სუამში“. ჰყავს მეუღლე და სამი შვილი. ↑ ურთიერთობები საქართველოსა და მოლდოვას რესპუბლიკის შორის. moldova.mfa.gov.ge. ციტირების თარიღი: 21 მარტი, 2019. ↑ დიპლომატიური ურთიერთობების ქრონოლოგია. Ukraine.mfa.gov.ge. ციტირების თარიღი: 21 მარტი, 2019. ↑ პრეზიდენტმა მოლდოვასა და საუდის არაბეთში ელჩები დანიშნა. Tabula.ge (25 თებერვალი, 2014). ციტირების თარიღი: 21 მარტი, 2019.
ეტოშის ეროვნული პარკი

ეტოშის ეროვნული პარკი (ინგლ. Etosha National Park) — ეროვნული პარკი ჩრდილოეთ ნამიბიაში. დაარსდა 1907 წლის 22 მარტს. ფართობი 22,269 კმ². მდებარეობს კალაჰარის უდაბნოს ჩრდილოეთ-დასავლეთ კიდეზე, ეტოშის მლაშობის ტერიტორიაზე. აქ დიდი რაოდენობით არის თავმოყრილი მსხვილი ნადირი; გარდა ამისა გვხვდება ლომი, სპილო, მარტორქა, კანა, ზებრა და სხვა. ორნითოფაუნას ქმნის ფლამინგო, აფრიკული სირაქლემა, არწივი, ციცარი და სხვა. სულ გვხვდება დაახლოებით ძუძუმწოვართა — 114, ფრინველთა — 340, ქვეწარმავალთა — 110, ამფიბიათა — 16 და თევზების — 1 სახეობა. ეტოშის მლაშობი პირველად შენიშნეს ევროპელებმა ფრენსის გალტონმა და ჩარლზ ჯონ ანდერსონმა 1851 წლის 29 მაისს. სახელწოდება „ეტოშა“ (გვიანდელ ლიტერატურაში „ეტოთა“) წარმოსდგება ნდონგა ენიდან და ქართულად „დიდ თეთრ სივრცეს“ ნიშნავს. ეტოშის მლაშობის სიახლოვეს სახლობდნენ ოვამბოს ხალხი. 2010 წელს პარკი მოინახულა 200000 ადამიანმა. არის ტურისტული ბანაკები. ნამიბიის ეროვნული პარკების სია შეგიძლიათ იხილოთ მედიაფაილები თემაზე „ეტოშის ეროვნული პარკი“ ვიკისაწყობში. ეტოშის ეროვნული პარკი — ენციკლოპედია ბრიტანიკა (ინგლისური) ეტოშის ეროვნული პარკი (ინგლისური)
კადაჰი (უისკონსინი)

კადაჰი (ინგლ. Cudahy) — ქალაქი აშშ-ში, უისკონსინის შტატში. შედის მილუოკის ოლქის შემადგენლობაში. 2010 წლის აღწერის მონაცემებით, ქალაქის მოსახლეობა 18 267 ადამიანს შეადგენდა, სიმჭიდროვე 1,481.7 კაცი/კმ². ფართობი 12,33 კმ². აშშ-ის ბიუროს აღწერის მონაცემებით, ქალაქის ფართობი 12,33 კმ²-ს შეადგენდა, აქედან ხმელეთს ფართობის მთლიანი ნაწილი 12,33 კმ² უჭირავს. აშშ-ის ქალაქების სია მოსახლეობის მიხედვით ოფიციალური საიტი ↑ https://www.cudahy-wi.gov/government/mayor.php ↑ US Gazetteer files 2010. აშშ-ის სტატისტიკური აღწერის ბიურო. ციტირების თარიღი: 2012-11-18.
პენონომე

პენონომე (ესპ. Penonomé) — ქალაქი პანამაში, კოკლეს პროვინციის დედაქალაქი. მდებარეობს ინტერ-ამერიკულ გზატკეცილზე, ბრტყელ დაბლობში. პენონომე 1581 დაარსდა. სახელი მომდინარეობს სიტყვებიდან „penó Nomé“. ნომე ადგილობრივ ინდიელთა ტომის ბელადი იყო, რომელიც ესპანელმა კოლონიზატორებმა მოკლეს. პენონომე ნიშნავს „ნომე სიკვდილით დასაჯეს“. მცირე ხნით, პენონომე პანამის დედაქალაქიც იყო, მას შემდეგ, რაც 1671 წელს ქალაქი პანამა მეკობრე ჰენრი მორგანმა აიღო. ქალაქში სახლობს თურქი, ჩინელი და არაბი იმიგრანტების მრავალი შთამომავალი. პანამის ქალაქების სია www.penonomeatractivo.blogspot.com Galería de imágenes[მკვდარი ბმული] La información cultural de Penonomé.info დაარქივებული 2014-12-18 საიტზე Wayback Machine. ↑ 1.0 1.1 Katzman, Patricia. Panama. Hunter Publishing (2006), p. 162. ISBN 978-1-58843-529-3. ↑ Panama Now. Focus Publications (1986), p. 19. ↑ Contraloría General de la República, Censo 2010 http://www.censos2010.gob.pa/Resultados/cuadros.aspx დაარქივებული 2011-03-07 საიტზე Wayback Machine. (ესპანური)
ალიბეკის ჩანჩქერი

ალიბეკის ჩანჩქერი (რუს. Алибекский водопад) — ჩანჩქერი რუსეთის ყარაჩაი-ჩერქეზეთის ტერიტორიაზე. წარმოიქმნება მდინარე ჯალოვჩატკის ვარდნის შედეგად. წყალვარდნილის სიმაღლეა დაახლოებით 25 მ. წარმოიქმნა XX საუკუნეში. მოქცეულია თებერდის ნაკრძალის ტერიტორიაზე. საფეხმავლო ტურიზმის პოპულარული ადგილია. ალიბეკის ჩანჩქერი (რუსული)
გლენდეილი (უისკონსინი)

გლენდეილი (ინგლ. Glendale) — ქალაქი აშშ-ში, უისკონსინის შტატში. შედის მილუოკის ოლქის შემადგენლობაში. 2010 წლის აღწერის მონაცემებით, ქალაქის მოსახლეობა 12 872 ადამიანს შეადგენდა, სიმჭიდროვე 862.8 კაცი/კმ². ფართობი 15,46 კმ². აშშ-ის ბიუროს აღწერის მონაცემებით, ქალაქის ფართობი 15,46 კმ²-ს შეადგენდა, აქედან ხმელეთს ფართობის 14,92 კმ², ხოლო წყალს 0,54 კმ² უჭირავს. აშშ-ის ქალაქების სია მოსახლეობის მიხედვით ოფიციალური საიტი ↑ https://www.glendale-wi.gov/Directory.aspx?EID=4 ↑ US Gazetteer files 2010. აშშ-ის სტატისტიკური აღწერის ბიურო. ციტირების თარიღი: 2012-11-18.
ირაკლი ჩოგოვაძე

ირაკლი ჩოგოვაძე (დ. 19 აგვისტო, 1973, თბილისი) — ქართველი პოლიტიკოსი. 1990 წელს ჩააბარა ივ. ჯავახიშვილის სახელობის თბილისის სახელმწიფო უნივერსიტეტის ფინანსებისა და კრედიტის ფაკულტეტზე. 1991 წელს სასწავლებლად გადავიდა პარიზში პარი IX-ის სახელობის უნივერისტეტში საბანკო და საფინანსო ორგანიზაციების მართვის ფაკულტეტზე, რომელიც 1996 წელს დაამთავრა მაგისტრის წოდებით. 1996-2003 წლებში სამუშაოდ გადავიდა ლონდონში IBRD-ში ანალიტიკოსად და შემდგომ — ბანკირად. 2004 წელს მუშაობდა მოსკოვში „ABN-AMRO Bank“-ში ბანკირად. 2004 წლის სექტემბერში დაინიშნა ს.ს.ი.პ. „საწარმოთა მართვის სააგენტოს“ თავმჯდომარის მოადგილედ, ხოლო 2004 წლის ნოემბერში − ს.ს.ი.პ. „საწარმოთა მართვის სააგენტოს“ თავმჯდომარედ. 2005 წლის ივნისში დაინიშნა საქართველოს ეკონომიკური განვითარების მინისტრად. ეს პოსტი ეკავა 2006 წლის დეკემბრამდე. ↑ Edwards, Chris R.; Mitchell, Daniel J. (2008) Global tax revolution: the rise of tax competition and the battle to defend it. Cato Institute, გვ. 75. ISBN 978-1-933995-18-2. ციტირების თარიღი: 10 August 2010.
ლა-კაბიმა

ლა-კაბიმა (ესპ. La Cabima) — ქალაქი პანამაში, პანამის პროვინციაში. 2008 წლის მონაცემებით მოსახლეობა 21 077 ადამიანს შეადგენდა. პანამის ქალაქების სია World Gazeteer: Panama[მკვდარი ბმული] – World-Gazetteer.com
გრინფილდი (მილოუკის ოლქი)

გრინფილდი (ინგლ. Greenfield) — ქალაქი აშშ-ში, უისკონსინის შტატში. შედის მილუოკის ოლქის შემადგენლობაში. 2010 წლის აღწერის მონაცემებით, ქალაქის მოსახლეობა 36 720 ადამიანს შეადგენდა, სიმჭიდროვე 1,231.8 კაცი/კმ². ფართობი 29,84 კმ². აშშ-ის ბიუროს აღწერის მონაცემებით, ქალაქის ფართობი 29,84 კმ²-ს შეადგენდა, აქედან ხმელეთს ფართობის 29,81 კმ², ხოლო წყალს 0,03 კმ² უჭირავს. აშშ-ის ქალაქების სია მოსახლეობის მიხედვით ოფიციალური საიტი ↑ https://www.ci.greenfield.wi.us/335/Mayor-Biography ↑ US Gazetteer files 2010. აშშ-ის სტატისტიკური აღწერის ბიურო. ციტირების თარიღი: 2012-11-18.
პუერტო-არმუელიესი

პუერტო-არმუელიესი (ესპ. Puerto Armuelles) — ქალაქი პანამაში, წყნარი ოკეანის სანაპიროზე, ჩირიკის პროვინციაში, კოსტა-რიკის საზღვართან. 2008 წლის მონაცემებით მოსახლეობა 19 763 ადამიანს შეადგენდა. ქალაქს გააჩნია ორი პორტი, რომელთაც ბანანებისა და ნავთობის გადასაზიდად იყენებენ. 1921 წლამდე ქალაქს რაბო-დე-პუერკო ერქვა. ამჟამინდელი სახელი ეწოდა კოსტა-რიკა-პანამის ომში დაღუპული გმირის ტომას არმუელიესის პატივსაცემად. პანამის ქალაქების სია Corregimiento de Tocumen - Municipio de Panamá დაარქივებული 2009-12-09 საიტზე Wayback Machine.